Univerzitet u Britanskoj Kolumbiji – latinicom

**Универзитет у Британској Колумбији** (енг. *University of British Columbia*; фр. *Université de la Colombie-Britannique*) је јавни истраживачки универзитет у канадској провинцији Британској Колумбији са седиштем у Ванкуверу. Институција је основана 1908. године, а данашњи назив користи од 1915. године. Универзитет је најстарија институција високог образовања у Британској Колумбији. Површина универзитетског кампуса је 4.02 км2 и кампус је смештен 10 километара од средишњег дела Ванкувера. Кампус Окаган у Келовни покрива 2.09 км2 и отворен је 2005. године.

Универзитет додељује академске титуле у преко 300 области на разним нивоима студија. Школарине које плаћају студенти који долазе из Британске Колумбије и они који долазе ван провинције или изван Канаде значајно се разликују. Професори и истраживачи са овога универзитета понели су укупно 7 Нобелових награда у разним областима.

2015. институција је рангирана као 30. најбољи универзитет на свету на листи *U.S. News & World Report*, као 32 у свету у 2014-2015 години на листи *Тimes Higher Education World University Rankings* и као 43. најбољи универзитет на свету 2014. године на листи *QS World University Rankings*. Институција је чланица престижне организације У15-група канадских истраживачких универзитета.

Историја
--------

 стара фотографија универзитета из 1917. године
 Хенри Маршал Тори
Студентски марш 1922.
1877. године, свега шест година пошто се Британска Колумбија придружила у састав Канаде, надзорник за образовање Џон Џесоп поднео је предлог да се оформи провинцијски универзит. Закон којим се пошло у реализацију ове идеје усвојила је провинцијска скупштина 1890. године, али је након тога дошло до неслагања око тога треба ли нови универзитет да се налази на острву Ванкувер или на копну у истоименом граду. Провинцијски универзитет формално је основан на основу *Закона о универзитету Британске Колумбије* из 1908. године (енг. *British Columbia University Act*), иако његова локација није још била одређена. Организација новога универзитета била је осмишљена према моделу Универзитета у Торонту.

Пре него је донесен Закон о универзитету, било је неколико покушаја да се успостави институција која би додељивала академска знања уз помоћ *Универзитета у Торонту* и *Универзитета Макгил*. *Колумбијски колеџ у Њу Вестминстеру*, кроз формалну припадност и сарадњу са *Викторијиним универзитетом у Торонту*, почео да пружа прве колегије на прелазу у XX век, али је *Универзитет Макгил* био тај који је успео да успостави доминацију у високом образовању у раним 1900-им.

Ослањајући се на успешну сарадњу између средњих школа из Ванкувера и Викторије са Универзитетом Макгил, Хенри Маршал Тори је помогао да се успостави *Висока школа Универзитета Макгил у Британској Колумбији*. Од 1906. до 1915. године висока је школа пословала као приватна установа која је пружала прве припремне године образовања након којих су студенти завршавали универзитет на Макгилу или неком другом универзитету. *Хенри Маршал Тори Медаља*, која је понела име оснивача универзитета, основана је 1941. године.

Због слабљрња економије и избијања Првог светског рата у августу 1914. приморала је универзитетску администрацију да одложи планове за изградњу новога кампуса у Поинт Греју, а за замену нови је дом универзитета од 1925. године постао кампус *Макгил колеџа у Британској Колумбији*. Предавања су започела 30. септембра 1915, а прве дипломе додељене су 1916. године.

До 1918. Први светски рат доминирао је животом на кампусу када је велики број студената мобилисан за активну војну службу. До 1920. универзитет је имао три факултета. 1920-1921. 576 студената и 386 студенткиња похађало је предавања, а предавало им је 64 професора, од тога 6 професорица. У раном 20. веку предавања су се проширила на стручно образовање проширио, ван традиционалних области теологије, права и медицине. Универзитет тада нијуе давао дипломе у овим новим областима, али је временом почињао да нуди титуле у новим стручним областима као што су инжењеринг, пољопривреда, сестринство и учитељски смер.

Извори
------

***Универзитет у Британској Колумбији*** na Wikimedijinoj ostavi

1. ↑  UBC Facts and Figures. News.ubc.ca. Retrieved on 2014-07-14.
2. ↑  „UBC Facts and Figures (2013/2014)". 2014. Pristupljeno 14 July 2014.
3. 1 2  UBC Enrolment Up for 2012/2013 School Year | Options Solutions Educational Consultants Arhivirano 2014-01-16 na Wayback Machine-u. Optionssolutionsed.com (2012-09-13). Retrieved on 2014-04-12.
4. ↑  „UBC's Colours: Blue & Gold". University of British Columbia. Pristupljeno November 17, 2012.
5. ↑  „Top World University Rankings". US News. 2014-10-28. Pristupljeno 2015-02-28.
6. ↑  „World Reputation Rankings 2015". *Times Higher Education*. Pristupljeno 3 July 2015.
7. ↑  „QS World University Rankings® 2014/15". *Top Universities*. Pristupljeno 3 July 2015.
8. ↑  „The Canadian Encyclopedia". Thecanadianencyclopedia.com. Arhivirano iz originala na datum 2008-08-27. Pristupljeno October 6, 2008.

Вањске везе
-----------

* ubc.ca

| * p
* r
* u
Kanada U15-grupa kanadskih istraživačkih univerziteta |
| --- |
| 
* Alberta Alberta
* Britanska Kolumbija Britanska Kolumbija
* Alberta Calgary
* Nova Škotska Dalhousie
* Quebec Laval
* Manitoba Manitoba
* Quebec McGrill
* Ontario McMaster
* Quebec Montreal
* Ontario Ottawa
* Ontario Queen's
* Saskatchewan Saskatchewan
* Ontario Toronto
* Ontario Waterloo
* Ontario Zapadni Ontario

 |  |